अजमेर। तारागढ़ विकास समिति की ओर से सोमवार को एडीएम सिटी हरफूल यादव को ज्ञापन सौंप कर तारागढ़ स्थित झालरे की चारों तरफ लोहे की सेफ्टी ग्रिल लगाने की मांग की गई। समिति अध्यक्ष ने बताया कि तारागढ़ स्थित करबला शरीफ के झालरे में गंदगी के कारण यहां दल-दल बन चुका है।
पिछले कई वर्षों से झालरे की सफाई नहीं हुई। इस कारण पानी में बदबू आने लगी है। पानी में मच्छर पैदा हो रहे हैं। बदबू के कारण पास-पास रहने वाले आगंतुक जायरीन परेशान हो रहे हैं। इस झालरेे में दल-दल के कारण कई हादसे हो चुके हैं।
ज्ञापन देने वालों में पार्षद आमद चिश्ती, अध्यक्ष अकिल हुसैन, सचिव जफर अब्बास, संरक्षक हाफिज अली सदस्य फिरोज अली, नबाव अली, गुड्डू अली इमरान आदि मौजूद थे।
hin_Deva hin_Deva hin_Deva